b"\n_START_ARTICLE_\nLlenyataire\n_START_SECTION_\nHist\xc3\xb2ria\n_START_PARAGRAPH_\nEn temps antics el llenyataire era una de les persones m\xc3\xa9s populars, ja que la llenya era el material m\xc3\xa9s com\xc3\xba per a escalfar i cuinar: s'utilitzava (i s'utilitza encara) a les llars de foc a l'interior de les estufes tant en cases particulars com en establiments oberts al p\xc3\xbablic, servia per a les cuines econ\xc3\xb2miques i forns dels domicilis i fins i tot (p.e.: durant la guerra) com a combustible en els cotxes de gasogen. La recollida de llenya i amb ella la feina del llenyataire artesanal ha disminu\xc3\xaft en els temps moderns, ja que la llenya utilitzada com a combustible ha decaigut en els entorns industrials quedant redu\xc3\xafda a la llar de foc. El llenyataire va deixar de ser popular per la ra\xc3\xb3 de l'invenci\xc3\xb3 de l'estufa de gas, la cuina de gas..."